РЕШЕНИЕ НА КОМИСИЯТА
от 23 февруари 2007 година
за изменение на Решение 2003/135/ЕО във връзка с изменение на плановете за ликвидиране на класическата чума по свинете при диви прасета и спешната ваксинация на диви прасета против класическа чума по свинете в някои райони от федерална провинция Рейнланд-Пфалц (Германия)
(нотифицирано под номер C(2007) 527)
(само текстовете на немски и френски език са автентични)
(2007/135/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2001/89/ЕО на Съвета от 23 октомври 2001 г. относно мерките на Общността за контрол на класическата чума по свинете (1), и по-специално член 16, параграф 1 и член 20, параграф 2 от нея,
като има предвид, че:
(1)
Решение 2003/135/ЕО на Комисията от 27 февруари 2003 г. относно одобрението на плановете за ликвидиране на клисическа чума по свинете и спешната ваксинация на диви прасета против класическа чума по свинете в Германия във федерални провинции Долна Саксония, Северен Рейн-Вестфалия, Рейнланд-Пфалц и Саарланд (2), бе прието като една от редицата мерки за борба с класическата чума по свинете.
(2)
Германските власти информираха Комисията за скорошното развитие на болестта при дивите прасета в някои райони на Рейнланд-Пфалц (Германия) на границата със Северен Рейн-Вестфалия.
(3)
Германските и френските власти информираха Комисията за скорошното развитие на болестта при дивите прасета в някои райони на Рейнланд-Пфалц (Германия) и в районите, граничещи с Франция.
(4)
Тази информация показва, че класическата чума по свинете при дивите прасета е успешно ликвидирана в някои райони на територията на Германия и ваксинацията на диви прасета и планът за ликвидиране не се нуждаят от по-нататъшно прилагане в районите на германска територия.
(5)
Решение 2003/135/ЕО следва съответно да бъде изменено.
(6)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2003/135/ЕО се заменя с текста в приложението към настоящото решение.
Член 2
Адресати на настоящото решение са Федерална република Германия и Френската република.
Съставено в Брюксел на 23 февруари 2007 година.